Уведомление за поверителност

ЗБ”Йоанна 97”ООД, ЕИК: 121347514, със седалище и адрес на управление гр.София 1680, жк.”Бели брези”, ул.”Звъника”№1-3, ап.1, е администратор на лични данни по смисъла на Регламент ЕС2016/679 на Европейския парламент и на Съвета. ЗБ „Йоанна 97”ООД предоставя информация за Вашите лични данни, които могат да бъдат обработени във връзка с офериране, със сключване и изпълнение на задължения по застрахователен договор.

**Какви Ваши лични данни обработваме?**

Личните данни, които обикновено се обработват във връзка с офериране, със сключване и изпълнение на задължения по застрахователен договор, са следните:

 Име: име, презиме и фамилия;

 ЕГН, лична карта;

 Контакти: електронна поща и телефон;

 Адрес: постоянен или настоящ;

 Банкова информация: номер на банкова сметка;

 Информация относно предмета на застрахователния договор – информация относно професионален опит, длъжност, собственост, възраст, пол и други;

 Здравни данни: информация относно вашето здравно състояние (диагноза, епикризи, други здравни документи), предоставена за целите на представяне на предложение, изработено за Вас, сключването на застраховка и предявяването на щета.

**На какво основание обработваме Вашите лични данни?**

Обработването на Вашите данни е необходимо за оферирането, сключването и изпълнението на застрахователен договор, по който Вие сте страна.

ЗБ”Йоанна 97”ООД може да обработва Вашите здравни данни, предоставени за целите на доказване на застрахователна претенция, за установяване, упражняване или защита на законови претенции. ЗБ”Йоанна 97” ООД може да обработва Вашите здравни данни за целите на изготвяне на предложение за застрахователен договор въз основа на Вашето изрично съгласие.

**За какви цели ще използваме Вашите данни?**

Предоставените от Вас лични данни ще бъдат използвани за целите на администриране на застрахователното правоотношение, включително, но не само, за целите на:

 изготвяне на индивидуално предложение за застраховка;

 плащане на застрахователната премия;

 обработване на претенции по повод настъпване на застрахователно събитие и изплащане на застрахователно обезщетение при ликвидация на щета;

 предотвратяване на застрахователни измами;

 оценка на риска;

 изпълнение на законодателни изисквания, включително избягване на конфликт на интереси, корупционни практики и задължения по Закона за мерките срещу изпирането на пари.

**С кого можем да споделяме Вашите лични данни?**

При спазване на законовите изисквания е възможно да разкрием Ваши лични данни на следните лица:

**Застрахователни компании**

ЗБ”Йоанна 97”ООД има подписани договори за застрахователно посредничество със застрахователни компании, които също са администратори на лични данни по смисъла на Регламент ЕС 2016/679 на Европейския парламент и на Съвета. Събираните от нас лични данни предаваме на застрахователните компании за целите на офериране, сключване и изпълнение на застрахователни договори. Повече информация за данните, които застрахователните компании обработват може да получите на интернет страниците на застрахователите, съгласно таблицата по-долу:

|  |  |
| --- | --- |
| **Застраховател** | **Интернет страница** |
| Алианц | [www.allianz.bg](http://www.allianz.bg) |
| Армеец | [www.armeec.bg](http://www.armeec.bg) |
| Булстрад | [www.bulstrad.bg](http://www.bulstrad.bg) |
| ДЗИ | [www.dzi.bg](http://www.dzi.bg) |
| Дженерали | [www.generali.bg](http://www.generali.bg) |
| Лев Инс | [www.lev-ins.com](http://www.lev-ins.com) |
| ОЗК Застраховане | [www.ozk.bg](http://www.ozk.bg) |
| Уника | [www.uniqa.bg](http://www.uniqa.bg) |
| Евроинс | [www.euroins.bg](http://www.euroins.bg) |

 **Доставчици на услуги** (лица, извършващи техническа поддръжка на информационните системи; консултанти, експерти, оценители, адвокати). Подобно разкриване на данни се осъществява само при наличие на основателна причина за това и въз основа на писмена договорка получателите да осигурят адекватно ниво на защита;

 **Трети лица** , когато разриването на данни е по силата на изрична законова разпоредба.

**За какъв срок съхраняваме Вашите лични данни?**

ЗБ”Йоанна 97”ООД съхранява отделните документи, които администрира за целите на изпълнение на задължения по застрахователни договори и претенции за изплащане на обезщетение, както следва:

 Застрахователните договори и документи, които са съществена част от него (предложение за сключване на застрахователен договор, полица, анекси и др.) – максимален срок от 10 години, считано от датата на сключване на застрахователния договор, като срокът е в зависимост от вида застраховка;

 Документи относно заявление за застрахователна претенция – максимален срок от 10 години, считано от датата на предявяване на претенция, като срокът е в зависимост от вида застраховка.

**Вашите права по отношение на личните Ви данни**

При спазване на българското законодателство Вие имате следните права спрямо личните Ви данни, обработвани от ЗБ”Йоанна 97”ООД:

**1.** да получите достъп до Вашите личните данни, които обработваме, и да получите копие от тях;

**2.** при непълнота или неточност на данните, които обработваме, личните Ви данни да бъдат коригирани;

**3.** да поискате данните Ви да бъдат заличени, когато са налице предпоставките за това. Такива случаи са ако: е постигната целта, за която данните са събрани; оттеглили сте съгласието си, когато обработката се базира на съгласие и няма друго законово основание за обработка; данните Ви се обработват незаконосъобразно, и други;

**4.** в определените от закона случаи да изискате обработката на личните Ви данни да бъде ограничена;

**5.** в случаите, когато данните Ви се обработват на основание на легитимен интерес (изброени по-горе в това уведомление), можете да възразите срещу обработването на Вашите лични данни на това основание;

**6.** да упражните правото си на преносимост на данните и да поискате данните Ви да бъдат предоставени в структуриран, общоупотребяван и машинно-четим формат;

**7.** да оттеглите даденото от Вас съгласие, когато обработването на личните Ви данни се основава на съгласие.

Също така имате право да подадете жалба до Комисия за защита на личните данни, когато са налице съответните предпоставки за това.

Дата:……………

Три имена и подпис на клиента: